Diari Oficial de la Generalitat Valenciana


Sumari del DOGV 6437, del 13-01-2011 (2010/13029)

RESOLUCIÓ de 25 de novembre de 2010, del director gerent de l'Agència Valenciana de Salut, sobre la sol·licitud d'autorització d'una nova oficina de farmàcia segons el mòdul turístic al municipi de Borriana (Castelló).
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6437

Data del DOGV
:   13-01-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/13573


Data del document
:   25-11-2010

Organisme emissor
:   Agència Valenciana de Salut

Tipus de document
:   Resolució

Descriptors 

:   * farmacologia

RESOLUCIÓ de 25 de novembre de 2010, del director gerent de l'Agència Valenciana de Salut, sobre la sol·licitud d'autorització d'una nova oficina de farmàcia segons el mòdul turístic al municipi de Borriana (Castelló). [2010/13433]  
En execució de la sentència número 1677 del Tribunal Superior de Justícia de la Comunitat Valenciana de 27 de novembre de 2010, notificada posteriorment, dictada en el recurs de cassació per a la unificació de doctrina plantejat per la Generalitat Valenciana, es proposa una nova resolució tenint en compte el criteri de la sentència de no comptabilitzar les vivendes que l'INE certifica com a buides per a l'autorització de l'obertura d'oficines de farmàcia.  
Este expedient ha sigut iniciat a instància de l'Ajuntament de Borriana, que va acordar en el Ple de 5 de gener de 2009 sol·licitar l'obertura d'una nova oficina de farmàcia per mitjà de l'aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana.  
L'expedient s'ha tramitat segons el que disposa el Decret 149/2001, de 5 d'octubre, que establix el procediment per a l'autorització de noves oficines de farmàcia.  
El tràmit de l'expedient es va posar de manifest als farmacèutics del municipi de Borriana, i van formular un escrit d'oposició a la concessió de l'autorització sol·licitada per l'Ajuntament de Borriana José Manuel Barberá Castañer i José Manuel Navarro Hernández, en nom i representació de Jesús Mariano Lloris Carsí, Mª José Font de Mora Gozalbo, Mª Ángeles Gascó Musoles, Consuelo Doménech Font, Francisco Javier Muñoz Melchor, Begoña Medina Badenes, José Emilio Terrades Navarro, José Antonio Peirats Santa-Águeda, Monserrat Vernia Sabater, Isabel Vernia Sabater, Isabel Almela Esteve, Lucía Castillo Almela i Vicente Castillo Almela.  
A l'expedient s'aporta certificat emés per l'Agència Valenciana de Turisme en què consta que en data 24 de març de 2009 el nombre de places hoteleres és de 242, i un altre certificat de la secretaria general de l'Ajuntament de Borriana sobre nombre de vivendes referit a l'any 2009 en el qual consta que hi ha 18.223 vivendes amb persones empadronades i 5.220 vivendes sense persones empadronades.  
En l'expedient consta un certificat emés pel delegat provincial de l'INE a València sobre la població oficial del municipi de Borriana referida a l'1 de gener de 2008, en el qual consta que la població és de 34.235 habitants. Esta sentència canvia el criteri que estaven aplicant altres sentències i descompta les vivendes que l'INE certifica com a buides per a l'autorització d'obertura d'oficines de farmàcia.  
En execució de la sentència esmentada número 1.677 del Tribunal Superior de Justícia es proposa una nova resolució tenint en compte el criteri que aplica. Amb este fi, se sol·licita a l'INE certificat de vivendes de segona residència, enteses com els immobles classificats com a vivendes en què no figure empadronat cap habitant i que no s'hagen comptabilitzat com a allotjaments temporals, amb indicació de vivendes buides.  
El delegat provincial de l'INE a València certifica l'existència, segons els censos de població i vivendes de 2001, de 10.331 vivendes familiars secundàries i 5.926 vivendes buides.  
Però, d'un altre costat, José Manuel Navarro Hernández, en nom de Jesús Mariano Lloris Carsí i 12 més, presenta com a prova un certificat del delegat provincial de l'INE a Castelló que xifra, segons el censos de població i vivendes de 2001, en 3.150 les vivendes secundàries i en 3.280 les vivendes buides.  
Davant de la disparitat d'ambdós certificats de l'INE sobre les mateixes dades, s'ha demanat la ratificació o no segons siga procedent de la certificació emesa pel delegat de l'INE a València de data 4 de maig de 2010. Este ratifica el certificat emés pel delegat provincial de l'INE a Castelló.  
Segons el certificat de l'INE (foli 120 de l'expedient):  
«Respecte a la metodologia, a efectes estadístics, s'entén per vivenda buida o desocupada aquella que sense trobar-se en estat ruïnós, no és vivenda secundària i habitualment es troba deshabitada». Després, en trobar-se desagregades en el certificat les vivendes secundàries i buides s'aplica la primera xifra.  
Dels documents que s'aporten, d'acord amb l'article 4 del Decret 149/2001, de 5 d'octubre, del Govern Valencià, que establix el procediment per a l'autorització de noves oficines de farmàcia i segons l'article 22 de la Llei 6/1998, de 22 de juny, d'Ordenació Farmacèutica de la Comunitat Valenciana, que establix «per al càlcul de la població estacional es computaran les vivendes de segona residència, places hoteleres, càmpings i la resta d'allotjaments temporals que acrediten els organismes oficials competents, en un 20% de la capacitat, imputant a les vivendes de segona residència una capacitat de quatre habitants per vivenda», i tenint en compte que «per a això, s'entendrà per segona residència els immobles classificats com a vivenda en què no figure com a empadronat cap habitant i que no s'hagen comptabilitzat com a allotjaments temporals», es deduïx que:  
- 3.150 vivendes secundàries x 0,2 x 4 = 2.520 habitants  
- Places hoteleres: 242 x 0,2 = 48,4 habitants  
Total: 2.568 habitants  
L'aplicació del mòdul turístic, tenint en compte la població estacional calculada, resulta de dividir este nombre d'habitants pel mòdul turístic establit en l'article 21 de la Llei 6/1998, de 22 de juny, de 3.500 habitants estacionals per oficina de farmàcia o fracció superior a 2.500 habitants estacionals. Per tant, en total, els 2.568 habitants estacionals acreditats no complixen el mòdul de 3.500 habitants per a l'establiment d'una nova oficina de farmàcia segons el mòdul turístic.  
En conseqüència, resolc denegar l'autorització administrativa per a l'establiment d'una nova oficina de farmàcia en el municipi de Borriana segons el mòdul turístic establit en l'article 21 de la Llei 6/1998, de 22 de juny, d'Ordenació Farmacèutica.  
Esta resolució s'ha de publicar i notificar a les persones interessades amb l'advertiment que posa fi a la via administrativa i que hi poden interposar un recurs contenciós administratiu en el termini de dos mesos, comptats a partir de l'endemà de la data de la notificació, davant la Sala Contenciosa Administrativa del Tribunal Superior de Justícia de la Comunitat Valenciana o, potestativament, un recurs de reposició en els termes que preveu l'article 116 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.  
València, 25 de novembre de 2010.- El director gerent de l'Agència Valenciana de Salut: Luis E. Rosado Bretón.